ועדת הכספים, כנסת 25, פרוטוקול מספר 171, 2023-06-13 00:00

משה גפני: אני מחדש את הישיבה

משה גפני:  אנחנו בסעיף האחרון בסדר היום

משה גפני:  הצעת תיקון תוכנית הגבייה של קופות החולים, בהתאם לסעיף 8(א2) לחוק ביטוח בריאות ממלכתי, התשנ"ד-1994-אישור, ליווי צריכה ומעקב לטיפול בקנביס רפואי

משה גפני:       מה הוחלט בוועדת הבריאות? מישהו יודע להגיד? בבקשה

עפר כהן: כן, לא לקחת כסף מאתנו

עפר כהן:  החליטו לא לקחת שלושה חודשים

משה גפני: מי זה אנחנו?     

עפר כהן: משרד הבריאות, בוסו, שהיינו איתו

משה גפני: תודה רבה

שי סבח: רגע, רגע

משה גפני: לא, אין 'רגע', אני קודם כל רוצה לשמוע

משה גפני:  תכף אני אגיע אליכם

משה גפני:  כן? בבקשה

רן רידניק: שלום, רן רידניק, משרד הבריאות

רן רידניק:  בוועדה אושרו התקנות

רן רידניק:  יש עכשיו רוויזיה עליהם, אבל מחכים שזה יסנכרן בין שני התהליכים

משה גפני: מה זה רוויזיה?     

רן רידניק: בוסו שם רוויזיה על התקנות, בשביל לחכות שמסנכרנים בין שני התהליכים פשוט

רן רידניק:  כי הא בהא תליא

רן רידניק:  והתקנות עצמן אושרו

משה גפני: איפה זה, איפה החומר?      

רן רידניק: יהיה מעבר למרשמים, תוך 180 יום מרגע האישור שלהם, עבור כ-15% מהמטופלים

רן רידניק:  כ-18,000 אנשים בתהליך מסונכרן עם הקופות

רן רידניק:  וכך מגיעים בהמשך לשבוע שעבר, בשביל - - - הגבייה שהגישו הקופות, בשביל לאשר את המהלך הזה

ינון אזולאי: הרב גפני, אפשר לדבר?     

משה גפני: כן, בטח

ינון אזולאי: תודה

ינון אזולאי:  לגבי ה-85% הנוספים שאמורים, תוך כמה זמן אתם חושבים להשלים את זה? אמרת, דיברתם על זה בוועדת הבריאות? לא, אבל רגע, יש פה נציג של משרד הבריאות

ינון אזולאי:  הוא מכובד מספיק ושיענה לי

רן רידניק: דיברנו, שאלו כמה פעמים

רן רידניק:  אמרתי שזו באמת הייתה החלטת המדיניות של השר

רן רידניק:  אמרנו שהדבר הזה כרגע מכניסים ליישום

רן רידניק:  מבחינת היישום והשר בהמשך יבחן - - -     

ינון אזולאי: לא, אבל אני מאמין שעשיתם לעצמכם איזה שהם יעדים

רן רידניק: אמרנו שבעוד שנה נקיים דיון מסודר עם השר והוא יחליט על המשך בנושא הזה

ינון אזולאי: אוקיי

רן רידניק: וזה גם נאמר בוועדה

ינון אזולאי: לגבי המחירים שדיברנו, יש לכם בשורה?     

רן רידניק: כאן זה יו"ר הוועדה, ביקשו הסברים מהקופות גם, כך שיהיו מסודרים

רן רידניק:  הם יציגו וידברו עליהם פשוט מה נדרש, מה הם עושים וכמה זה עולה

רן רידניק:  אז נשלח לכם, אתם מוזמנים, זה יוצג

משה גפני: אתה יכול להגיד לי כמה אתם מורידים מהסכומים האלה?     

רן רידניק: לא אנחנו מורידים, זה לא החלטה של משרד הבריאות

רן רידניק:  זה הקופות ביקשו בקשת גבייה

משה גפני: אז זה לא משרד הבריאות, בסדר

משה גפני:  זה לא אתם? אני מציע, ינון, זה לא הם

משה גפני:  אני מציע שאנחנו נחליט מה הסכום שצריך לשלם ועל זה נצביע

משה גפני:  אין להם בעיה עם זה

משה גפני:  אני לא אאשר את הסכום הזה, לא אאשר

משה גפני:  אתם רוצים לדבר ולהגיד מה, מה משרד האוצר מוכן לעזור לקופות, כדי להוריד את הסכום? מדובר על מרשם, מדובר על דבר שצריך ללכת בתהליך רגיל ונורמלי

משה גפני:  על זה עשינו את הנושא הזה

משה גפני:  תגידו, כמה לפי דעתכם צריך לשלם

משה גפני:  בן אדם, בא, לוקח מרשם

משה גפני:  בסדר

משה גפני:  אז מה? אתם עכשיו מנצלים את המצב הזה, שהקופות יפסידו כסף? לא מקובל עליי הדבר הזה

רן רידניק: רק נגיד שבהשוואה למצב קיים, מה שקורה היום, זה עבור המרשמים הוזלה משמעותית

רן רידניק:  וזה גם תואר בוועדה

רן רידניק:  בוועדה ביקשו אנשים

משה גפני: אני לא חוזר על הדיון, רן

משה גפני:  אני לא חוזר על הדיון

משה גפני:  אתה רוצה, אני אחזור על הנאום שלך

משה גפני:  הנאום שלך מדבר על כך שבעצם יש פה שיפור אדיר, 5,000 שקלים, היו משלמים

משה גפני:  עכשיו כמה אנחנו צריכים לשלם

ינון אזולאי: 360

משה גפני: באמת, זה נאום חבל על הזמן, היית יכול להתמודד בפריימריז של הליכוד

משה גפני:  הכול בסדר

משה גפני:  אנחנו מדברים על זה שהייתה תקופה אפלה, שבאמת זה הפך להיות נושא שהיית צריך ללכת לרופא פרטים, היו צריכים לשלם כמה אלפי שקלים

משה גפני:  אנחנו יודעים

משה גפני:  שיבחתי אתכם כבר בישיבה הקודמת

משה גפני:  אם אתם רוצים, אני אשבח אתכם גם היום

משה גפני:  אני חושב שזה מהלך מבורך, חשוב ורציני

משה גפני:  אתם לא יכולים אבל אחרי שאנחנו כבר נמצאים בעידן אחר בעקבות המהלך הזה שלכם, הסכום צריך להיות נמוך

משה גפני:       עכשיו, אתם גם לא יכולים להעמיד אותי במבוכה

משה גפני:  אני אמרתי בישיבה הקודמת, אני לא אצביע על הסכומים האלה

משה גפני:  אם אתם מתעקשים, אז לא נצביע, נחכה

תומר טל: אני מציע 20 שקלים

משה גפני: אתה לא יכול להציע בלי שאתה מדבר איתי לפני

משה גפני:  אפשר להציע גם שיתנו לך עודף

משה גפני:  נו, מה אתם אומרים?      

רן רידניק: אתה רוצה שהלקוחות יציגו ויתייחסו?      

ינון אזולאי: הרב גפני, מה?     

משה גפני: אני מציע שנצביע

משה גפני:  נצביע על 300 שקלים לטיפול בקנביס רפואי, להתוויות

משה גפני:  ו-180 שקלים למרשם לקנביס

משה גפני:  מה?      

קריאה: זה יותר ממה שאנחנו משלמים היום

משה גפני: כן, בסדר

נטע קובלסקי: למה צריך לשלם על מרשם בנפרד? נטע קובלסקי

נטע קובלסקי:  אני שואלת למה צריך לשלם על מרשם בנפרד? למה אני צריכה לשלם? אני מעל 10 שנים עם רישיון

נטע קובלסקי:  למה אני צריכה לשלם גם על הרישיון שלי וגם על מרשם? איפה ההיגיון?     

משה גפני: למה באמת?     

רן רידניק: לא גם וגם

רן רידניק:  אין גם וגם, זה הליך נפרד

רן רידניק:  זה או מרשם או רישיון

ינון אזולאי: היא אומרת, מה את אומרת את? תסבירי

נטע קובלסקי: שאני לא מצליחה להבין מה זה אומר

ינון אזולאי: הבנתי

ינון אזולאי:  את משלמת היום רישיון פעם בשנה ומשלמת בנוסף גם על המרשם?     

נטע קובלסקי: לא

נטע קובלסקי:  מה זה אומר משלמת על מרשם? אני הולכת עם המרשם ורוכשת את המוצרים

נטע קובלסקי:  אני לא משלמת לקבל מרשמים

ינון אזולאי: את משלמת על ה-360 פעם בשנה רישיון

ינון אזולאי:  285 היום

עפר כהן: 280

עפר כהן:  אתה מקבל שש רישיונות או 12 דפים

נטע קובלסקי: 12 רישיונות לכל השנה

נטע קובלסקי:  במידה ושיניתי, שזה לא כל כך, בסדר, אם שיניתי משהו ברישיון, אז אני מקבלת אותו לחצי שנה, גם אם הורדתי במינון של ה-THC שזה לא הגיוני בעליל

משה גפני: תסבירי לי רק, יש לך רישיון?     

נטע קובלסקי: היום יש לי רישיון לקנביס

נטע קובלסקי:  יש לי את הדף עצמו

משה גפני: כמה את משלמת על הרישיון היום?     

נטע קובלסקי: כלום

נטע קובלסקי:  אני הלכתי לקופת החולים והרופא שלי הגיש את הבקשה ליחידה לקנביס, כמו שאמור להיות וזהו

נטע קובלסקי:  קיבלתי את הרישיון ואת המרשמים, בו זמנית

נטע קובלסקי:  אני לא משלמת

משה גפני: ושילמת על זה?     

נטע קובלסקי: אני ספציפית לא, כי זה מה שצריך להיות

נטע קובלסקי:  אני מגיעה לרופא בתחום שלי והוא מגיש

קריאה: אני משלמת כ-3,000 ש"ח בשנה, על הפקת רישיונות

קריאה:  אני יכולה להראות לך קבלות

נטע קובלסקי: נכון

נטע קובלסקי:  כי אין הרבה רופאים בקופת החולים שמסכימים לעשות את מה שעושים בשבילי

נטע קובלסקי:  רוב הרופאים בקופת החולים לא מסכימים

נטע קובלסקי:  גם העליתי את זה בוועדה הקודמת

נטע קובלסקי:  הרופאים אפילו לא מסכימים לרשום 'אני ממליץ על המשך טיפול'

נטע קובלסקי:  במקרה אני נפלתי על רופא שמסכים לעשות את זה

משה גפני: מה אתה אומר?     

רן רידניק: הדברים האלה נשארים

רן רידניק:  עדיין יש מסלול לכל אותם 85% שבעלי רישיון דרך היקר בלי כסף, המנגנון הקיים

רן רידניק:  אפשר גם דרך רופא מאשר, זה נשאר

רן רידניק:  אנחנו מוסיפים כרגע עוד חלופה שאפשר לבחור בה

ינון אזולאי: שהיא לא הייתה קיימת בשנתיים האחרונות

רן רידניק: היא לא הייתה קיימת

שי סבח: אפשר רק פירוט מה ה-300 ועל מה ה-180?     

רן רידניק: זה רק חלופה, ולכן זה רק מוסיף חלופה שאדם יכול לבחור בה

שי סבח: על מה 300 ועל מה 180?     

משה גפני: זאת אומרת, התהליך הקודם שהיה את כל התהליך הזה, מה שהיא הגברת אמרה, זה נשאר

משה גפני:  לא נוגעים בעניין

משה גפני:  זה 85%

רן רידניק: רק מוסיפים להם עוד חלופה דרך הקופות אם רוצים

נטע קובלסקי: רק שקופות החולים, מאוד חשוב, שהם יאשרו לרופאים האלו

נטע קובלסקי:  כי שוב אני אומרת, אני מצאתי צדיק בסדום

שי סבח: לא ברור על מה משלמים 300 שקלים ועל מה 180 שקלים

תומר טל: שהם יצליחו להעביר את כולנו לרפורמה הכפויה

ינון אזולאי: זה לא משהו חדש שמביאים

ינון אזולאי:  היה, כמו שאמרנו, היה שנתיים הפסקה

שולמית אלוני: יש עכשיו עוד חלופה

שולמית אלוני:  אז ב-2019 הנפקת הרישיון נרשם, זה באמת חדש

שולמית אלוני:  אבל הנפקת רישיון היה קיים ב-2019 עד 2021

שולמית אלוני:  הוא פקע, לא הבאתם את זה

נטע קובלסקי: הנפקת הרישיונות הם בעלות - - -     

משה גפני: רגע, רגע, לא, הבנו

נטע קובלסקי: סליחה, לא, רגע

נטע קובלסקי:  אבל הנפקת, כי יש שוני, סליחה, אני מתנצלת

נטע קובלסקי:  אבל הנפקת רישיון זה שונה מהיחידה לקנביס רפואי

נטע קובלסקי:  הנפקת רישיון הרופאים מינימום של 397 שקלים ומקסימים של 5,000 שקלים, חייב לציין את זה

נטע קובלסקי:  הנפקה היא משהו אחר לחלוטין מהיחידה לקנביס רפואי

נטע קובלסקי:  כמעט ואין רופאים בתוך הקופות, כי הקופות אומרות לרופאים בכלל לא להגיש את זה דרך הקופות

רן רידניק: זו בדיוק הנקודה, אני חייב להגיד

משה גפני: לא, רגע, שנייה, שנייה

משה גפני:  כן?     

רן רידניק: החלופות הקיימות נשארות

רן רידניק:  עכשיו אנחנו מכריחים את הקופות לייצר, מכבי, לאומית ומאוחדת, ייצרו את זה די מאפס

רן רידניק:  כללית צריכים להקים מחדש מה שהוקם ב-2019 כמו שתיארת וג'יעג'ע ויציע חלופה נוספת בעולם הזה

רן רידניק:  זה רק משפר את אפשרות הבחירה של בן אדם

רן רידניק:  כמו שתיארת, בצדק, היום קשה מאוד דרך הקופה

רן רידניק:  למרות שתיאורטית יש אפשרות דרך הכללית

רן רידניק:  קשה מאוד למצוא את הרופאים שעושים את זה

רן רידניק:  אומרים לך לכי לרופאים אחרים

ינון אזולאי: למה קשה? זה אני לא מבין

ינון אזולאי:  באמת, גם פעם שעברה לא הבנתי

ינון אזולאי:  למה קשה? הרופאים האלה הרי בסופו של דבר בבוקר עובדים בקופת חולים, אחרי צהריים עושים את זה באופן פרטי

ינון אזולאי:  אני לא מבין מה קשה שבמסגרת הרפואית שלו שהוא משרת את הקופה הוא ייתן את זה

ינון אזולאי:  אחר הצהריים הוא רוצה לעשות עוד, אין לי בעיה, שילך ויקבל באופן פרטי ויקבל כמה שהוא רוצה וייקח כמה שהוא רוצה

ינון אזולאי:  אבל לא יכול להיות שזה אותו רופא של הבוקר שנמצא אצלך במרפאה, אתה לא יודע לכפות עליו כמשרד הבריאות

ינון אזולאי:  אתה לא יודע לכפות עליו שהוא ייתן גם את המרשמים האלה, את הרישיון הזה

ינון אזולאי:  זה אני לא מבין

ינון אזולאי:  יש לי את העלויות פה

קריאה: גם אנחנו לא מבינים

רן רידניק: זה לא עניין של לכפות

רן רידניק:  - - - על שירותים שחובה לספק ומה לא חובה לספק

ינון אזולאי: אז אתם רוצים שנביא את זה בחובה?     

נטע קובלסקי: כן, כן

ינון אזולאי: בחוק, שזה יהיה בחובה? אז תעשו את זה בחובה

ינון אזולאי:  לא, אבל אני אגיד לך, יש דברים שאתם צריכים לפתור אותם ולא בחוק

רן רידניק: בסדר, זה דיון אחר

רן רידניק:  אם קנביס היה בסל הבריאות הדיון אחר לגמרי, הוא לא בסקופ בכלל של הדיון

שי סבח: אפשר בבקשה להבין על מה 300 שקלים ועל מה 180 שקלים? אולי זה הכול בסדר

שי סבח:  על מה 300 שקלים ועל מה 180 שקלים? אם אני עם רישיון חדש ואני משלם

משה גפני: רגע, אנחנו לא נמצאים ב-300 וב-180, אנחנו נמצאים ב-360 וב-220

משה גפני:  על מה הכסף הזה הוא שואל

רן רידניק: מה, מה תהיה הפעולה בפועל?      

משה גפני: כן

משה גפני:  אז בואו נפרט ונרחיב

שולמית אלוני: אז פה אולי באמת נעלה כבר מלכתחילה ואז כבר תשיבו

שולמית אלוני:  כי בעצם הבקשה, כמו שהיא הוגשה התייחסה, נכתב בה "גובה ההשתתפות עבור הנפקת מרשם או רישיון לטיפול בקנביס יהיה כלהלן: 360 שקלים לליווי, צריכה ומעקב לטיפול בקנביס להתוויות שלא הוגדרו בתקנות

שולמית אלוני:  ו-220 למרשם לקנביס להתוויות מוגדרות"

שולמית אלוני:  כשאתם כתבתם "לליווי צריכה ומעקב" – למה הייתה הכוונה? למה התכוונתם? מה זה הפעולות? איך אנחנו יודעים?     

רן רידניק: אני אשמח שהקופות יסייעו בפועל

שולמית אלוני: אין בעיה

רועי קאהן: אין מדריכים

רועי קאהן:  רועי, קופת חולים כללית

שולמית אלוני: זה לא קיים

רועי קאהן: לא קיים

ינון אזולאי: לא יודע, לפי מה ששלחו פה אני רואה שכן כתוב מדריך

סלעית סבח: אחלה

סלעית סבח:  אני אמא לילד מטופל, אני רוצה לראות מתי קיבלתי פעם אחרונה

רועי קאהן: לדעתי זו הטבלה שלך

רועי קאהן:  אבל אנחנו בסוף לטובת הדבר אנחנו נצטרך לתת רופא

משה גפני: 'אנחנו' מי זה?     

רועי קאהן: קופת חולים כללית

רועי קאהן:  רועי, קופת חולים כללית

רועי קאהן:  רופא בעצם שינפיק את המרשם, מערך אחיות

משה גפני: רופאים ואחיות עובדים אצלכם

רועי קאהן: ומוקד טלפוני ואנחנו נצטרך גם להקים מערך מחשוב

רועי קאהן:  כמו שאמרו משרד הבריאות, בהינתן והדבר הזה לא בסל, אני לא יכול היום לכפות על רופא ואחות שלי, במסגרת הפעילות הרגילה

ינון אזולאי: לא מבין, מה זה לא בסל? אבל כשאתה נותן תרופה, כשהוא מגיע אליך, תאבחן אותו

ינון אזולאי:  תיתן לו, זה שלא בסל אחר כך הוא יתמודד עם המחיר של התרופה

ינון אזולאי:  אבל עצם הרופא שנמצא שם, הוא נמצא אצלך

רועי קאהן: תראה, דרך המלך, אם משרד הבריאות היה אומר זה חלק מסל הבריאות, זו תרופה, מכניס את זה לסל באופן שבו הוא מתקצב סל – לא היינו בדיון הזה

רועי קאהן:  אבל בגלל שזה לא, בהינתן וזה לא האירוע

רועי קאהן:  ואנחנו צריכים עכשיו להקים משהו חיצוני שרופאים ירצו שיפוי, רופאים, אחיות, כל מי שיעבוד שם, בנוסף על תפקיד

שי סבח: אבל גם טיפולים של חולים אונקולוגים שלא בסל אתם מאשרים

שי סבח:  מה הקשר?     

קריאה: אבל הוא כבר רואה את המטופל, אז מה בעיה?     

שי סבח: מטופלים חולי סרטן טסים לגרמניה לטיפולי פרוטונים, רק עכשיו הביאו את זה לארץ

שי סבח:  אישרתם עד עכשיו

שי סבח:  מה הקשר בין תרופות בסל לבין אישור לקנביס

נטע קובלסקי: גם למה זה מגולם למטופל?     

רועי קאהן: אני חוזר ואומר

קריאה: מה הבעיה לתת רופא משפחה?     

ינון אזולאי: תנו לו, תנו לו, חבר'ה, תנו לו רגע לדבר

משה גפני: רגע רבותיי

משה גפני:  כן, בסדר

רועי קאהן: סיפרו פה, וזה גם הסיבה שמשרד הבריאות רוצה לקדם את הרפורמה

רועי קאהן:  שבהינתן והיום רופא, כי הדבר הזה לא מוגדר בסל הבריאות, לא מחויב לספק את הדבר הזה במסגרת השירותים, יש מצב שהוא באמת בעיניי מצב לא טוב

רועי קאהן:  ולכן טוב שמשרד הבריאות מקדם, שהרופא במסגרת פעילותו הפרטית, לרופאים מותר לעבוד גם אם זה פרטי

ינון אזולאי: אף אחד לא אמר שלא

רועי קאהן: לא, בסדר

ינון אזולאי: וגם מותר להם לעבוד בקופה עצמה ולתת את המרשם שצריך אותו

ינון אזולאי:  גם שם מותר

רועי קאהן: אבל יש עובדי ציבור, לא, יש עובדי ציבור שאסור להם

רועי קאהן:  לי אסור

משה גפני: יושב רופא בקופת חולים כללית

משה גפני:  ועכשיו, אחרי התקנות האלה, אחרי הרפורמה, אתם אומרים לו לרופא הזה שיושב ומקבל את החולים, שאם מגיע מישהו עם הנושא של קנביס, שייתן לו רישיון

משה גפני:  שייתן לו מרשם

משה גפני:  כמו שהוא נותן מרשם על כל תרופה אחרת שהיא לא בסל

רן רידניק: צריך גם מלווים, אחיות

משה גפני: בסדר, מלווים ואחיות, אז אנחנו מוסיפים כסף

ינון אזולאי: תגיד לי, הקופה לא עובדת חוץ מהקנביס? לא, אתה מבין? מלווים, אחיות

ינון אזולאי:  תשמע, אתה יודע מה, רן

רן רידניק: ינון, אם אתה מכיר עוד משימה שלא בתוך סל השירותים

ינון אזולאי: אתה אומר, אתה צריך לפתוח מוקד

ינון אזולאי:  אתה יודע מה? אני אשאל אותך משהו אחר, רן

ינון אזולאי:  אתה הרי רגולטור

ינון אזולאי:  ואתה יודע, אתה, צריך לבקר אתכם

ינון אזולאי:  בשנת 2019 היה את זה

ינון אזולאי:  לא היה להם מוקד? לא היה להם רופאים? כשזה היה פחות כסף

ינון אזולאי:  המוקד הזה נסגר, מה קרה עם המוקד הזה? מה, פתאום צריך להקים את הכול מערך

ינון אזולאי:  הם לא השתמשו איתו?     

קריאה: הוסיפו 60,000 מטופלים ב-2019

קריאה:  60,000, איך יסתדרו עם 60,000? כל הכבוד לליצמן, תאמינו לי

ינון אזולאי: אתם יודעים מה הבעיה? יושבים מאחורה אנשים, אומרים לכם מה להגיד

ינון אזולאי:  אתם אומרים לאחורה מה להגיד

ינון אזולאי:  חבר'ה, אם כל אחד יגיד לי באמת את מה שהוא יודע תאמינו לי שאנחנו נצא פה עם 10 תשובות, לא עם תשובה אחת

ינון אזולאי:  עזבו, נו

רן רידניק: באו כל המטופלים אמרו יש לנו בעיה שאין לנו רופאים, שהמערכת לא עובדת ויש לנו חלופות אחרות שהן יותר יקרות

רן רידניק:  אנחנו רוצים שהדבר הזה יפעל, שקופות החולים יפעילו את הדבר הזה

רן רידניק:  בטח המרשמים

רן רידניק:  רוצים שזה יקרה

רן רידניק:  כדי שהדבר הזה יקרה, צריך שיהיה גבייה סבירה, שתאפשר להם לקרות

רן רידניק:  תעשה סכום נמוך מידי, זה לא יקרה פשוט

רן רידניק:  תעשה סכום גבוה מידי, הם ירוויחו וזו לא המטרה

רן רידניק:  לכן הסכומים שלפניכם

רן רידניק:  סכומים שאחרי הרבה משא ומתן ובלגן

ינון אזולאי: הם מפסידים 50% בממוצע הם מפסידים

קריאה: אתה החלטת בשביל הרופאים? אתה, אתה החלטת בשביל הרופאים שזה לא יקרה?     

קריאה: מה המוצר שאני משלם עליו?     

משה גפני: אין דיון יותר

משה גפני:  לא מעניין אותי

משה גפני:  אני לא הולך לאשר את הסכומים האלה

משה גפני:  אתם מוכנים שנוריד? אני אלך להצביע

משה גפני:  אם לא, אני סוגר את הישיבה

חנן כהן: אפשר מילה בנושא?     

משה גפני: הדיון התקיים כבר, אני לא מקיים מאה דיונים

חנן כהן: אפשר רגע דיון?     

משה גפני: בסדר, אז תגידי את הנוסח ונחליט

שולמית אלוני: התחלת לומר התקיים הדיון במהות

שולמית אלוני:  אבל התחלת לומר ועדיין אני לא, אתם מבקשים את זה גם לליווי, גם לצריכה וגם למעקב

שולמית אלוני:  מה המשמעות של הפעולות האלה? כך כתוב: "לליווי, צריכה ומעקב"

חנן כהן: אפשר להתייחס?     

שולמית אלוני: כך כתוב: "ליווי, צריכה ומעקב"

שולמית אלוני:  אז בואו תסבירו מה המשמעות

שולמית אלוני:  מה ההבדל?      

חנן כהן: אני רוצה רגע להתייחס, חנן ממכבי שירותי בריאות

חנן כהן:  לגבי ביקורי רופא

משה גפני: רגע, רגע, רגע

חנן כהן: אוקיי

משה גפני: תשובה? ליווי, צריכה, מה כתוב?     

שולמית אלוני: מה זה אומר? מה זה כולל? עבור מה משלמים את ה-360 שקלים ליווי, צריכה ומעקב

שולמית אלוני:  ו-220 שקלים

שולמית אלוני:  מה הפעולות שבעצם אתה מקבל עבור התשלום? והאם התשלום מתייחס לשנה אחת? או יותר, או פחות?      

רן רידניק: התשלום הוא שנתי

רן רידניק:  זה מפורט שם

רן רידניק:  התהליך עצמו, כמו שאומרים, בדרך כלל נרשמים, רגע, זה תאריכים שונים

רן רידניק:  עבור המרשמים, רופא מומחה בתחום מומחיותו, אונקולוג למשל, לרשום מרשם

רן רידניק:  תהליך שהוא הרבה יותר פשוט בירוקרטית, בלי צורך ברישיון, בלי צורך - - - בעולמות האלה

רן רידניק:  הקופה התחייבה ועושה תהליך של אישור המרשם, של ליוויו, של התאמת המינון

שולמית אלוני: מה זה אומר ליוויו? זה אומר שאתה הולך לרופא, הרופא מתאים לך, אם אתה צריך, משנה לך תוך כדי?     

רן רידניק: ליווי המינון - - -     

שולמית אלוני: ליווי הכוונה היא לביקור רפואי?     

רן רידניק: יש גם ביקורים אחרים של אחיות, שמלווה תוך כדי בהתחלה

רן רידניק:  יש תהליך שלם שלא קיים היום, דרך אגב, הוא לא קורה מסביב

רן רידניק:  תהליך גם כוח עזר, אחות שמלווה, גם המוקד עצמו

רן רידניק:  גם יהיה רופא שטיפה יסתכל על המרשם עצמו, לראות שהוא בסדר

רן רידניק:  תהליך שלם שלא קורה היום

רן רידניק:  זה תהליך שאני חייב להגיד שאנחנו גם מבחינה רפואה, הרופאים אצלנו שאמונים על זה, הם רוצים ללכת בכיוון הזה לא בגלל עולם של יוקר מחיה או בעולם של בירוקרטיה, בעולם של רפואה יותר טובה

רן רידניק:  זה יהיה בתוך התיק הרפואי, בתוך מערכות המחשב, תהיה אחידות

שולמית אלוני: מה זה אומר צריכה?     

רן רידניק: ליווי צריכה

שולמית אלוני: ליווי צריכה?      

רן רידניק: כן, זה לא צריכה

שולמית אלוני: כתוב ליווי, פסיק, צריכה ומעקב

רן רידניק: אז זו תקלה

רן רידניק:  אבל את הנוסח נקריא מחדש, אם צריך

שולמית אלוני: ומה ההבדל בין הליווי למעקב?     

קריאה: ליווי זה אחות במרפאת כאב שמלווה אותי איך להתמודד עם תופעות הלוואי של הפנטמיל

קריאה:  ומעקב זה מעקב של הרופא שמחליף לי את הפנטמיל באוקסיקונטין

קריאה:  זה מה שקורה בכל תרופה, וזה ללא תשלום

קריאה:  אז על מה אתם מדברים? אנחנו מדברים על מהלך

קריאה:  המהלך מבורך

קריאה:  השאלה מה המוצר שאני מקבל כשאני משלם

רן רידניק: אפשר גם להישאר בעולם הישן שבו זה לא קורה

רן רידניק:  כן? פשוט זה לא יקרה

שולמית אלוני: אז אם אני מבינה נכון, בסדר? מה שאתם רוצים לעשות זה בעצם בהבחנה, בלי להתייחס לסכומים

שולמית אלוני:  אתם רוצים שסכום ההשתתפות העצמית עבור הנפקת רישיון לשימוש בקנביס, לרבות ליווי ומעקב, הצריכה פה נראית לי מיותרת, יעמוד על סכום מסוים לשנה ממועד הנפקת הרישיון

שולמית אלוני:  וסכום ההשתתפות העצמית עבור מתן מרשם לשימוש בקנביס רפואי, שזה אנחנו נוכל להתייחס שניתן בהתאם להתוויות שנקבעו בתקנות הסמים המסוכנים, לרבות ליווי ומעקב רפואי, יעמוד על סכום כפי שייקבע פה, גם, לשנה ממועד הזה

שולמית אלוני:  בסדר? אז אנחנו גם נדייק את זה ככה בזה

שולמית אלוני:  כמו שאתם אומרים, שהכוונה היא לליווי רפואי, לליווי אחות

ינון אזולאי: אגב, למה הנפקה? דיברנו על זה

ינון אזולאי:  אגב, דיברנו על זה גם

בן בן חרות: אתם מתבלבלים, רישיון זה פעם ראשונה מתייחס ומרשם זה מתייחס לכל שנה שלאחריה

בן בן חרות:  זה היה הדיון

בן בן חרות:  אם יש פה איזה בלבול

בן בן חרות:       (היו"ר ינון אזולאי)     

שולמית אלוני: אתם אומרים שזה לא היה

רן רידניק: לא, זה - - - אחר

שולמית אלוני: תגידו

תומר טל: אני יכול גם לנסות להוסיף

תומר טל:  מטופל שצריך 100 גרם יצטרך לבוא לרופא, כי הוא מקבל בהתחלה 20

ינון אזולאי: מה השם שלך רק?     

תומר טל: שמי תומר טל, אני בתחום הקנביס כמטפל ומטופל מ-2009, נציג ציבור מתלונן מול המשרד הבריאות שבחיים לא עשה לטובתנו ולא מצליח להבין אותנו

תומר טל:       אני משתם 500 שקלים פסיכיאטר בשוק הפרטי, על פוסט טראומה

תומר טל:  כי אין אף פסיכיאטר בשוק של הציבורי שמבין אותנו

תומר טל:  בגלל זה גם אני ועוד 6,000, אני חושב שהיה לו כבר 6,000 מטופלים לפסיכיאטר הזה

תומר טל:  ובגלל שהוא כל כך טוב לנכי צה"ל אז לא מקבלים החזרים עליו ממשרד הביטחון

תומר טל:  חוץ מזה, אני צריך לקבל גם מרופאת כאב מרשם

תומר טל:  אני עושה את זה בפעם בשנה כבר משנת 2009

תומר טל:  ואז אני יכול גם פחות רופאה כל זה

תומר טל:  עכשיו, מה שדיברנו מקודם כל פעם, במקום שהם יתנו לנו המטופלים, הם צריכים לתת לנו המטופלים שכל רופא, שכל רופא פשוט יוכל לתת קנביס, אם הוא חושב שזה עוזר

תומר טל:  זה מה שהיה בשנים הראשונות

תומר טל:  ואז מכל העולם באו לראות איך אנחנו עובדים עם הרופאים והם לומדים מאתנו איך לרפא את כל המחלות בעולם

תומר טל:  ואז בא יחידה, אמרה לא, לא, לא

תומר טל:  אנחנו יודעים יותר טוב מכם

תומר טל:  לא יודע מאיפה

תומר טל:  קחו 60 גרם ותאכלו את הלוקש הזה

תומר טל:  ועכשיו אנשים נשארו בלי תרופה

תומר טל:  מה זה אנשים? 100,000 איש נשארו עם רק חצי מהתרופה לחודש

תומר טל:  מה קרה אחרי החודש הזה? הם גם מימנו את השוק השחור, הלכו לקנות בשוק השחור תרופה, כי המדיניות של משרד הבריאות לא מבינה אותנו שבעצם מתי שנותנים לנו מספיק תרופת קנביס, למה תרופת קנביס תעשה הוזלת יוקר הרפואה? מי שמשתמש בקנביס, אחי היקר

תומר טל:  ראיתי שאתה ממש יש לך שכל טוב

תומר טל:  מי שמשתמש בקנביס, מפסיק להשתמש בתרופות ממש יקרות ומסכנות חיים, כמו תרופות אופיאטיות, תרופות פסיכיאטריות

תומר טל:  ואז הם אמרו לא, אז אל תתנו להם את הכמות שגרמה לכולם להיגמל ולהירפא ואז שילמתם להם פחות תרופות וזה

תומר טל:  אנחנו לא רוצים לפגוע בחברים שלנו, חס וחלילה, לכאורה, חברות התרופות

תומר טל:  תנו להם מעט קנביס, ממש מעט קנביס

תומר טל:  ושיצעקו בוועדות

תומר טל:  שיצעקו שזה עניין של זכויות אדם

תומר טל:  המנדט שלהם היה להציל חיי אדם עם צמח מרפא

תומר טל:  להציל חיי אדם עם צמח מרפא

תומר טל:  אז בוועדה ברפורמה הקודמת מה הם עשו? קודם כל דאגו להעביר, אני מסיים, להעביר את הרפורמה

תומר טל:  אבל לא לדבר עם כל קופות החולים

תומר טל:  מי יבטח אותם? מי ישלם להם על התרופה? מי יעזור להם? אז אני שילמתי 130,000 שקלים בשנתיים וחצי האחרונות, לבד מחשבוני, הרסתם לי את החיים

תומר טל:  כי לא דיברתם על זה

ינון אזולאי: שנייה, רק רגע

ינון אזולאי:  קופת חולים מאוחדת פה?      

תומר טל: הרופאים הפרטיים הצילו אותנו, זהו, פשוט הם הצילו אותנו

תומר טל:  כי בקופות אין

ינון אזולאי: יש כאן קופת חולים מאוחדת?     

קריאה: לא, הם היו בבוקר בזום

ינון אזולאי: לא, כי הם מבקשים עד שלוש פעמים בשנה להגיע רישיון

ינון אזולאי:  אני רוצה לדעת למה

ינון אזולאי:  לא, אני מבקש לדעת

ינון אזולאי:  אנחנו עברנו את תקופת הקורונה, תגיד להם

ינון אזולאי:  הם לא יודעים בקופת חולים? המגבלות האחרונות הוסרו לפני שבועיים

ינון אזולאי:  שלושה

ינון אזולאי:  משהו כזה

ינון אזולאי:  אני צודק או לא?      אתם בקופת חולים כללית, מכבי ולאומית, לאומית פה? לא משנה

ינון אזולאי:  פעם בשנה אתם מבקשים?     

חנן כהן: התשלום שהצגנו מתייחס לפעם בשנה

ינון אזולאי: והבקשה עצמה גם פעם בשנה?     

חנן כהן: פעם בשנה

ינון אזולאי: עכשיו, למה פעם בשנה? אם זה אדם כרוני, למה זה לא פעם בשלוש שנים, חמש שנים?     

חנן כהן: אני רוצה רגע, ציינת קודם את זה שבקופות יש רופאים ממילא

ינון אזולאי: לא, אבל אין בעיה, אני אתן לך על זה

ינון אזולאי:  אבל קודם כל תענה לי

ינון אזולאי:  אל תהיה פוליטיקאי, תענה לי קודם כל על מה שאני שאלתי

ינון אזולאי:  הפוליטיקאים הולכים למה שהם רוצים

ינון אזולאי:  אבל תשמע רגע, אין בעיה, קודם כל תענה לי

ינון אזולאי:  למה?     

חנן כהן: אני לא מסתכל על המקור התקציבי שיהיה לקופה

רועי קאהן: זו המלצה פנימית של גורמי הרפואה

רועי קאהן:  גם בשאר האופיאטים לא נותנים מרשם מעל שנה

רועי קאהן:  זה המקובל בהמלצה

ינון אזולאי: לא, אבל יש שנה, כל שנה בן אדם כרוני, זה כמו שיש כאלה בביטוח לאומי שצריכים לבוא להוכיח את הנכות שלהם כל שנה חדש, או כל שלוש שנים

אליהו דלל: בכל מקרה הם נרשמים - - -     

ינון אזולאי: כן, כן, יש כאלה

ינון אזולאי:  סתם הבנה

ינון אזולאי:  בסדר

ינון אזולאי:  מה רצית, בבקשה, קופות חולים

חנן כהן: אני רוצה לציין, יש רופאים בקופות ויש אחיות בקופות

חנן כהן:  אבל רופא היום, אם הוא רואה חמישה מטופלים בשנה, מחר יש לו עוד מבוטחים

חנן כהן:  עוד טיפולים שצריך לעשות

חנן כהן:  צריך לגייס עוד רופאים, כל קופה תגיד את זה

ינון אזולאי: רק מה השם שלך, תגיד

חנן כהן: חנן כהן, מכבי שירותי בריאות

חנן כהן:  זה לא שכוח הרפואי בקופת חולים עומד ומחכה שיבואו אליו מבוטחים

חנן כהן:  כולנו מכירים את בעיות הזמינות, כולנו מכירים את כמות השירותים

חנן כהן:  אנחנו מדברים על עוד עשרות ומאות אלפי ביקורים שיהיו בקופות בשנה

ינון אזולאי: לא, לא מאות אלפי ביקורים

ינון אזולאי:  בוא, בוא

חנן כהן: תעשה מכפלות של אנשים

קריאה: ההיפך הוא הנכון

ינון אזולאי: חברים

ינון אזולאי:  שנייה, שנייה

ינון אזולאי:  סליחה, אני מבקש לא להתפרץ, אנחנו ניתן לדבר

חנן כהן: ההתייחסות, המימון שהקופות דורשות זה לא משנה המקור התקציבי שלו

חנן כהן:  כרגע מצטרפת פעילות לקופה שהוא לא במסגרת הסל

ינון אזולאי: אתה רוצה לשמוע מה שאני אומר? תודה

ינון אזולאי:  אוקיי, תודה

ינון אזולאי:  אני אומר דבר, אני לא באתי ואמרתי לך שלא יבואו עוד

ינון אזולאי:  יבואו עוד, אבל אותו רופא שמקבל בבוקר והוא גם לפעמים נמצא אחר הצהריים, הוא יכול לקבל גם את אותם מטופלים

ינון אזולאי:  זה שאתה לא מחויב ואתה אומר לי שמע, אני לא מחויב בסל התרופות

ינון אזולאי:  לתרופות אתה לא מחויב, אבל לטיפול של אותו אחד אתה מחויב

ינון אזולאי:  הוא משלם לך

ינון אזולאי:  אתה מחויב לטיפול

ינון אזולאי:  אתה יכול להגיד לו 'שמע' - - -     

חנן כהן: הטיפול הרפואי ניתן

ינון אזולאי: סליחה, רגע, כשאני אסיים תענה לי

ינון אזולאי:  ואם אדם הגיע, אם אדם הגיע לבית חולים, והבאתי לך פעם שעברה את הדוגמה הזאת

ינון אזולאי:  ובית חולים גם לא מחויבים לתרופה שהיא לא בסל הבריאות

ינון אזולאי:  אבל הם אומרים לך, יש תרופה מסוימת שהיא לא בסל הבריאות

ינון אזולאי:  זה המרשם שלה

ינון אזולאי:  תלך להשיג אותה

ינון אזולאי:  הוא ישלם עליה 30,000 שקלים, 50,000 שקלים, זה כבר בחירה שלו

ינון אזולאי:  אבל הרופא של בית החולים הוא מחויב להגיד לו את זה גם מבחינה הגינות רפואית וגם מבחינת מה שהוא חייב לו

ינון אזולאי:  והוא גם יזריק

ינון אזולאי:  כשהוא יביא לו הוא יזריק לו את זה

ינון אזולאי:  גם פה, אותו דבר

ינון אזולאי:  הרופאים שלך נמצאים בקופה, הם חיים בקופה, הם נמצאים גם בבוקר, גם אחר הצהריים

ינון אזולאי:  מקבלים משכורת מהקופה

ינון אזולאי:  יותר נכון מקבלים משכורת מהציבור

ינון אזולאי:  וברגע שהם מקבלים את המשכורת הזאת, כשהוא בא, הוא צריך לאבחן אותו ולהגיד לו תשמע, אתה צריך קנביס

ינון אזולאי:  יכול להיות שהוא גם יאבחן אותו ואומר שאתה צריך קנביס

ינון אזולאי:  אבל בשביל להנפיק לו את הרישיון אתה אומר לו רגע, אני צריך להרוויח עליך משהו

ינון אזולאי:  אתה יודע מה? לא צריך להרוויח עליך

ינון אזולאי:  אני לא אגיד לך צריך להרוויח עליך, סליחה

ינון אזולאי:  אני אגיד לך אני צריך להפסיד עליך רק 50%

ינון אזולאי:  אני לא מסכים עם זה

ינון אזולאי:  כי חלק ממה שמשלמים הציבור, אנחנו כשאנחנו משלמים לקופה, אנחנו משלמים בשביל גם ברגעים האלה

ינון אזולאי:  לא בשביל האקמול ולא בשביל האופטלגין

נטע קובלסקי: מטופלי קנביס מגיעים, מטופל קנביס מגיע אפס פעמים בשנה לרופא

ינון אזולאי: אוקיי, שמענו, תודה

ינון אזולאי:  אוקיי, בבקשה חנן

נטע קובלסקי: כשהוא מטופל בקנביס

חנן כהן: תראה, אנחנו מדברים על שירות שכרגע לא נמצא בסל, אוקיי? אתה יכול לבוא ולהגיד שגבר בן 50 שיש לו עכשיו בעיה בשיניים והוא צריך כתר, אז הוא משלם כל החיים לקופות החולים או לביטוח לאומי ולמה לא נותנים לו כתר

חנן כהן:  כי זה לא בסל

חנן כהן:  אז יש מוצרים שהם בסל

ינון אזולאי: אל תדבר על התרופה, תדבר על הרופא

חנן כהן: אני מדבר גם על אותו רופא שיניים שעובד במכבי דנט ונמצא במכבי ונותן שירות שחלקו בסל וחלקו לא בסל

חנן כהן:  מה שבסל לא נגבה ומה שכן בסל כן נגבה

חנן כהן:  לפי תעריפון שיש בכל קופת שיניים שיש בארץ

חנן כהן:  אז גם במקרה הזה, אנחנו רוצים להוסיף לקופות פעילות שהיא לא בסל

חנן כהן:  הפעילות הזאת צריכה להיות מתוקצבת

חנן כהן:  העלות החד פעמית של 360 שקלים לרישיון ו-220 שקלים למרשם, היא נמוכה משמעותית מכל עלות שהציגה פה הקופה

חנן כהן:  בוא נניח שעלות ביקור ממוצעת במכבי, רק אצל הרופא, בלי המסביב, רק אצל הרופא, היא בין 150 ל-200 שקלים, רק הביקור

חנן כהן:  אנחנו לא מדברים על ביקור אחד בשנה

חנן כהן:  אנחנו מדברים גם על אחות שצריכה לעבוד

חנן כהן:  אז בוא נניח שרופא ישקיע בכל מטופל, בנוסף לקיים, שעה בשנה

חנן כהן:  ואחות תשקיע חצי שעה בשנה, זאת אומרת תיקח את המכפלות לשנה

חנן כהן:  מדברים פה על עלות שנתית

חנן כהן:  היא יותר נמוכה מכל עלות שהציגה פה כל קופה

חנן כהן:  ואנחנו הצגנו את העלות הנמוכה יחסית ביחס לקופות אחרות וזה עדיין הרבה יותר ממה שיושב פה על השולחן

חנן כהן:       אנחנו לא מדברים על שירות שהוא יבוא תחליפי לשירות קיים

חנן כהן:  זה שירות נוסף שיצטרף לקופות

חנן כהן:  אנחנו בעד לתת את השירות הכי טוב שאפשר

ינון אזולאי: מה עשיתם ב-2019?     

חנן כהן: לא נתנו את השירות הזה

ינון אזולאי: למה?     

חנן כהן: כי השירות הזה, במתכונת שהיה, תראה, בסוף אתה בא לקופה

ינון אזולאי: רגע, למה? תענה לי, למה לא נתתם את השירות?     

חנן כהן: לא ניתן השירות בקופה

ינון אזולאי: למה? אבל היה בתקנון שהייתם צריכים לתת

חנן כהן: אני לא יודע לענות על זה

ינון אזולאי: אוקיי, סליחה, שנייה

ינון אזולאי:  רק רגע, קופת חולים לאומית, נתתם את השירות?     

שיר אברמיצקי: אני גם אצטרך לבדוק את זה

ינון אזולאי: אז תבדקי את זה תוך כדי הדיון, חשוב לי לדעת

ינון אזולאי:  ואני גם ממך מבקש לדעת למה לא נתתם

ינון אזולאי:  כי אני אגיד לך למה

ינון אזולאי:  גם עכשיו פתאום לא תיתנו את השירות, אז למה אנחנו בכלל עובדים? למה אנחנו רבים אתכם אם בכלל לא תיתנו את השירות?      שנייה, סליחה, משרד הבריאות, איפה הייתם ב-2019 עד 2021 שלא נתתם את השירות, כשהם לא נתנו את השירות?      

עידן רול: באותן שנים באמת היו בעיות תפעוליות והיה חסמים במשרד הבריאות

עידן רול:  כל הפניות ניגשו אלינו והיינו צריכים באמת לספק מענה

עידן רול:  היה לנו אתגר מאוד גדול

ינון אזולאי: מי אמר שעכשיו לא תהיינה בעיות?     

שולמית אלוני: לא, גם עוד יותר מזה

שולמית אלוני:  גם החלטת הממשלה הייתה שהם יבואו לכאן לדווח בתום שנה

שולמית אלוני:  גם ידעתם שהיו בעיות ולא באתם לדווח

ינון אזולאי: היה לכם, מתוך השנתיים היה צריך לעבור שנה, אחר כך עוד שנה

ינון אזולאי:  לא דיווחתם

ינון אזולאי:                   (היו"ר משה גפני)     

משה גפני: הגעתם למשהו?     

ינון אזולאי: כן

ינון אזולאי:  אני שאלתי אותם

אליהו דלל: אנחנו לא צריכים לשאול

אליהו דלל:  האמת שלא צריך לשאול, צריך להחליט וזהו

אליהו דלל:  חברים, חברי הוועדה, לא צריך הרבה שאלות

אליהו דלל:  צריך להחליט

ינון אזולאי: אני אגיד לך מה היה

ינון אזולאי:  אני שאלתי אותם, גם את קופת חולים לאומית, כללית לא היה פה, הוא חזר עכשיו, אז הוא גם יענה לך כנראה אותה תשובה

ינון אזולאי:  מאוחדת, אגב, מאוחדת חשבו שיש קורונה, אז הם רצו לעלות בזום, אז הם לא יכולים, כי הם לא באו

ינון אזולאי:  ויש מאוחדת, סליחה, כללית, לאומית ומכבי

ינון אזולאי:  ב-2019 היה את התקנות האלה

ינון אזולאי:  הם אמרו שהם לא עשו את זה

ינון אזולאי:  שאלתי על הרופאים, איפה הרופאים היו

ינון אזולאי:  אז אמרו שלא, אותו זמן הם לא יישמו את זה

ינון אזולאי:  אז אם לא יישמו את זה בשנתיים האלה, מי מבטיח שעכשיו ניישם את זה ולא משנה באיזה סכום?     שאלה גם היועצת המשפטית ואומרת הייתם צריכים לבוא אחרי שנה לפה

ינון אזולאי:  למה לא באתם להגיד לנו שיש בעיות? כי נציג משרד הבריאות אמר, איך השם של משרד הבריאות?      

משה גפני: יקר, יקר

ינון אזולאי: איך? עידן, הוא אומר שהיו בעיות תפעוליות

ינון אזולאי:  הם לא באו לדווח על זה

ינון אזולאי:  אז אנחנו באים וממשיכים, כאילו חוזרים באותו גלגל

ינון אזולאי:  אולי חבל שאנחנו בכלל מתווכחים פה

ינון אזולאי:  ואם בזים לוועדה אולי

ינון אזולאי:  אני לא יודע

אליהו דלל: צריך לקבל החלטה

משה גפני: הבעיה המרכזית היא שאם אנחנו מקבלים החלטה שהקופות לא יישמו אותה, אז לא יצא מזה שום דבר

משה גפני:  אתה יכול להוריד עד מחר את הסכום

ינון אזולאי: לא, אבל גם פעם שעברה זה קרה שהקופות היו והסכימו והכל היה בסדר, נתנו להם

ינון אזולאי:  ולא יישמו את זה

ינון אזולאי:  מי מבטיח לי עכשיו כשנתתי להם 360 כמו שהם רוצים, ו-220, לא יישמו

ינון אזולאי:  מה? מה זה? זה היה לשנתיים

קריאה: זה ירד

ינון אזולאי: לא, אבל לא יישמו את זה

ינון אזולאי:  הוא אומר לך פה לא יישמנו את זה

תומר טל: בגלל זה היינו חייבים ללכת לרופאים פרטיים ב-1,500 שקלים

ינון אזולאי: אומרים לך הקופות לא יישמנו את זה

ינון אזולאי:  מי מבטיח לי שהשנה זה? אתם מבינים? הם עושים, אתה יודע מה? שנייה

ינון אזולאי:  והבעיה שלי זה משרד הבריאות שאתם לא פיקחתם עליהם

ינון אזולאי:  מי אמר שעכשיו תפקחו עליהם?     

רן רידניק: אם יעברו על תקנות של הוועדה הם יחויבו, אנחנו נחייב אותם

משה גפני: אני רוצה - - -     

ינון אזולאי: מה, מה תחייב? שנייה רגע, הרב גפני, מה תחייב אותם?      

רן רידניק: להנפיק את המרשמים

ינון אזולאי: איך בעיה, אז חייב אותם גם בפחות כסף

רן רידניק: זה כבר לא יקרה

ינון אזולאי: למה זה לא יקרה? אם אתה סומך על זה בחוק שאתה יכול לחייב אותם על פי התקנות שלך, גם בזה

ינון אזולאי:  אלא מה? מה אתה אומר, שאתה לא יכול עליהם? עזוב, נו מה? לא, זה לא תשובות

ינון אזולאי:  בוא, אנחנו נמצאים פה

שי סבח: אתה מוכר לי חתול בשק

שי סבח:  תן לי פירוט, הצעת מחיר על מה אני משלם

תומר טל: אין בכלל רופאים בקופות שרוצים לתת קנביס

ינון אזולאי: מה יש לכם להציע?     

תומר טל: גם ככה אין שירות

תומר טל:  בגלל זה הולכים לרופאים פרטיים

ינון אזולאי: מה אתם כן מציעים סופית?     

שי סבח: אין בעיה, גם מחיר של 300 שקלים, 360 שקלים, אנחנו בעד

שי סבח:  אנחנו בעד גם 400 שקלים

שי סבח:  השאלה על מה? על מה אני משלם? אולי זה לא שווה לי 360 שקלים? אם אני מגיע גם למרפאת הכאב, יש לי אחות, יש רופא

ינון אזולאי: תשמע, אני רוצה להבין

ינון אזולאי:  אתם באים לאיים על חברי הכנסת זה לא יקרה? אז זה לא יקרה

ינון אזולאי:  אתה יודע מה? זה לא יקרה

ינון אזולאי:  בוא נלך עד הסוף

ינון אזולאי:  בסדר? בוא נלך עד הסוף, אני אביא לכם את זה בחקיקה

ינון אזולאי:  בסדר? אל תשחקו איתי

קריאה: הוא בא באיומים

ינון אזולאי: אל תשחקו איתנו

ינון אזולאי:  היום היה פה רשות המיסים, רן, היום היו פה רשות המיסים, שיחקו איתנו שלוש שנים שיחקו איתנו

ינון אזולאי:  הבאנו להם היום חקיקה, זה נגמר

ינון אזולאי:  אתם רוצים ללכת בצורה הזאת? בבקשה

ינון אזולאי:  אנחנו באים פה לקופות החולים, מדברים איתם

ינון אזולאי:  אתה במקום שהרגולטור יעזור לנו, אתה בא לקופת חולים, תילחם מול האוצר, אל תילחם מולנו

רן רידניק: אני רק משקף לכם שזה רפורמה - - -     

ינון אזולאי: עזוב, נו, אל תשקפו לנו

ינון אזולאי:  תפסיקו, אתם עושים מאתנו צחוק

ינון אזולאי:  מה אתה רוצה, שנלך ככה? תבואו אלינו עם הצעה טובה

ינון אזולאי:  תגיד לי תשמע, יש לי מה להביא לכם

ינון אזולאי:  בואו, אתם רוצים 10 דקות להתייעצות? בואו נשב, נראה מה אתם מסוגלים להביא

ינון אזולאי:  אבל אל תגידו לנו 'לא'

ינון אזולאי:  אתם לא תוציאו אותנו בוועדה הזאת כשיושב הראש אומר לכם משהו, תבואו עם משהו אחר

תומר טל: השבוע היה הכתוב במגזין קנביס שמאחורי הקלעים - - -     

משה גפני: לא, לא, לא

משה גפני:  לא

משה גפני:  אני יכול לנעול את הישיבה

משה גפני:  אתם רוצים, בגלל שהתוצאה פה יכולה להיות עגומה

משה גפני:  אתם מסכימים שאנחנו נוריד קצת בסכומים האלה

משה גפני:  נוריד מ-220, ששם זה מרשם, להוריד ל-180 ואת הנושא של זה, שזה לא חובה, את הנושא של ליווי, צריכה, את זה נשאיר ככה

קריאה: לבטל

קריאה:  לבטל, למה להשאיר? לבטל, אנחנו נכים, אין אין לנו כסף, כבוד השר

עפר כהן: אני חייב להגיד משהו, כבוד השר, לפני שתחליטו

עפר כהן:  חבר הכנסת, יו"ר הוועדה

משה גפני: שתי דקות הפסקה

קריאה: כבוד יושב הראש, אפשר להגיד משהו אחר כך, ברשותך?     

משה גפני: גלעד שפר, איפה הוא? גלעד שפר, זה הסטודנט למדעי המדינה באוניברסיטת בר אילן

משה גפני:  שלום לך

משה גפני:  ברוך הבא, שתהיה בריא

משה גפני:  שהקדוש ברוך הוא ישלח לך רפואה שלמה

קריאה: אמן

ינון אזולאי: אמן

משה גפני: אני אבקש שתקריאי את הנוסח שהם ביקשו

שי סבח: - - - לעקוב אחרי התיק הרפואי, שיגיד לי שזה חלק מהשירות

שי סבח:  זה הבעיה, שהם לא מספרים על מה אני משלם

תומר טל: הם מסתירים, אחי, הם מסתירים

שי סבח: מה כתוב? שיסביר על מה אני משלם

שי סבח:  כתוב ליווי, שעכשיו ראינו מה, לא בדיוק ליווי

תומר טל: הם לא מלווים אותנו, באים 10 דקות, הרופא מקבל אותנו - - -     

שי סבח: אני אקבל את האחות? הוא אומר זה עוד חצי שעה

שי סבח:  אני רוצה לדעת, האחות הזאת, מה? אני אקבל ממנה? בוא תפרט מחיר

משה גפני: רבותיי

תומר טל: בהתחלה לא היה מותר לקחת כסף על סם מסוכן

תומר טל:  היו לוקחים 380 רק על השירות של לארוז ולהביא אותו לבית

משה גפני: תודה, תודה

תומר טל: ואז החליטו שלוקחים על זה כסף ואנחנו משלמים אלפים כל חודש, כבר עשרות שנים

תומר טל:  ואז פתאום גם אתם רוצים מהפרה החולבת הזאת עוד כמה אלפי שקלים

תומר טל:  זה יוצא מיליונים

תומר טל:  אנחנו משלמים 14 מיליון שקל בחודש מטופלים

משה גפני: די, אבל בוא נסיים את זה

משה גפני:  נו, כן?     

שולמית אלוני: אז בעצם הנוסח יהיה כך: האישור שייצא יהיה עם נוסח בהתאמות האלה: סכום ההשתתפות העצמית עבור הנפקת רישיון לשימוש בקנביס רפואי, לרבות ליווי ומעקב רפואי, יעמוד על, בעצם יישאר 360 שקלים לשנה, ממועד הנפקת הרישיון

שולמית אלוני:  סכום ההשתתפות העצמית עבור מתן מרשם לשימוש בקנביס רפואי שניתן בהתאם להתוויות שנקבעו בתקנות הסמים המסוכנים, תיקון מספר התשפ"ג-2023, לרבות ליווי ומעקב רפואי, יעמוד על, היה במקור 220 שקלים

משה גפני: נוריד את זה ל-180

שולמית אלוני: זה יהיה 180

שולמית אלוני:  זה בהסכמת הקופות

משה גפני: זה לא מעניין אותי ההסכמה שלהם

ינון אזולאי: אני רוצה לשמוע, אני רוצה לשמוע

ינון אזולאי:  החלטה שלנו, אין בעיה

ינון אזולאי:  שנייה, אני יודע מה אני אומר

ינון אזולאי:  החלטה שלנו גם אם יסכימו או לא יסכימו, בסדר? אני רק חשוב, אני רק חשוב לי לדעת, כי ישבנו

ינון אזולאי:  ולראות שלא תגידו לנו עוד שנה או שנתיים

משה גפני: אני מבקש שתבואו לכאן עוד שנה למסור דיווח על הדבר הזה

משה גפני:  לא לשחק בעניין הזה

משה גפני:  מי בעד אישור הצעת הנוסח להחלטה שירים את ידו

משה גפני:  מי נגד? מי נמנע?     

משה גפני: ההצעה אושרה

משה גפני:       
     הישיבה נעולה